Inscripcions al '2 hores de Resistència BTT' - Ajuntament dels Hostalets de Pierola
Inici Notícies Esport Inscripcions al ‘2 hores de Resistència BTT’
Inscripcions al ‘2 hores de Resistència BTT’
Recordem que es poden fer les inscripcions a una de les 40 places dobles disponibles per a la sisena edició de la ‘2 hores de Resistència BTT’ que tindrà lloc als Hostalets de Pierola el pròxim 21 de setembre en un format semi-nocturn i un nou circuit.
S’ultimen els preparatius per a la celebració d’una de les competicions més esperades de final d’estiu en el moment que ja es poden fer les inscripcions a través d’Internet. Les principals característiques que cal saber per aquesta edició són que el preu per participar-hi és de 25€ per equip (inclou dorsal, xip de cursa, sopar per a dues persones i assegurança), que s’obre la possibilitat de comprar tiquets de sopar per a acompanyants a 10€ i que, en total, hi ha plaça per a 40 equips participants (inscripcions per rigorós ordre de confirmació).
Hi haurà un espai de boxes per als equips amb possibilitat d’instal·lar carpes i el circuit serà mixt, urbà-forestal, de 2 km amb il·luminació bàsica per la qual cosa és necessari que cada
bicicleta porti sistema d’il·luminació pròpia.
Accediu a fer la inscripció en aquest enllaç.